OpenLLM-France/wikimedia huggingface dataset:
# David Ilundain Areso

David Ilundain Areso (Pamplona, 1975) és un guionista i director de cinema navarrès.
Es va llicenciar en Comunicació Audiovisual per la Universitat de Navarra. Posteriorment va ampliar estudis de Cinematografia a l'Escola Internacional de Cinema i TV de San Antonio de los Baños, l'Havana, Cuba.
Ha treballat com a ajudant de direcció i script en diferents produccions de cinema i televisió. Ha treballat com a script a les sèries de televisió El comisario (2006-2007), Física o química (2008-2010) i El secreto de Puente Viejo (2011-2018). El 2015 va dirigir el seu primer llargmetratge, B, la película, inspirada en el cas Bárcenasi per la que fou nominat a la Medalla del Cercle d'Escriptors Cinematogràfics al millor guió adaptat i al Goya al millor guió adaptat. El 2020 va dirigir el seu segon llargmetratge, Uno para todos rodat a Barcelona.

## Filmografia

* Flores (curtmetratge, 2002)
* En el frigo (curtmetratge, 2004)
* Acción-Reacción (curtmetratge, 2008)
* Ejecución (curtmetratge, 2013)
* B, la película (2015)
* Uno para todos (2020)

## Referències

* ↑ David Ilundain a avalon.me
* ↑ David Ilundáin: "Hay miedo a la película de Bárcenas", La Vanguardia, 18 de setembre de 2015
* ↑ Llega ‘B’, la película de Bárcenas que no ha necesitado ser ficción, eldiaro.es, 15 de setembre de 2015
* ↑ "Hay otra posibilidad antes que la venganza: el perdón y la bondad; si sale bien, el crecimiento es inmediato", Noticias de Navarra, 18 de juliol de 2020
* ↑ Director David Ilundain graba su segundo filme, "Uno para todos", en Cataluña, La Vanguardia, 2 de juliol de 2019
# Districte de Nsork

* No s'ha de confondre amb Districte de Nsok.
El districte de Nsork és un districte de Guinea Equatorial, a la part sud-est de la província Wele-Nzas, a la regió continental del país. La capital del districte és Nsork. El cens de 1994 hi mostrava 7.024 habitants, amb 23 consells de poblats.
És una de les zones més apartades del centre del país per les distàncies, la geografia i les males comunicacions.
Està al costat de la selva de Mafanevú. En aquest espai la dècada del 1940 hi havia grans goril·les amb els quals Jordi Sabater Pi va poder fer el seu primer treball de camp sobre conducta i ecologia de goril·les. Va publicar aquest estudi a la revista Zeitschrift für Säugetierkunde de Berlín.

## Referències

* ↑ Dades de la població de Guinea Equatorial, 1994
* ↑ Kaufmann, Marta Sainz de la Maza. Epidemiología y salud reproductiva de la población fang de Guinea Ecuatorial (en castellà). Ceiba Ediciones, 1995, p. 44. ISBN 978-84-605-2417-5.
* ↑ Anuario de psicología (en castellà). Paidós, 1988, p. 18.
* ↑ Pi, Jordi Sabater. Professor Jordi Sabater Pi. Una vida a l'Àfrica dedicada a la recerca naturalista (en anglès). Edicions Universitat Barcelona, 1997-04, p. 25. ISBN 978-84-475-1626-1.
# Universitat Estatal de Moldàvia

La Universitat Estatal de Moldàvia (en romanès: Universitatea de Stat din Moldova, rus: Молдавский государственный университет, USM) és una institució d'educació superior situada a la ciutat de Chișinău, la capital de Moldàvia. Va ser fundada l'1 d'octubre de 1946.

## Facultats

La universitat s'organitza en tretze facultats:
* Biologia i Edafologia
* Química i Tecnologia Química
* Lleis
* Física
* Història i Filosofia
* Periodisme i Ciències de la Comunicació
* Llengües i Literatures Estrangeres
* Lletres
* Matemàtiques i Ciències de la Computació
* Psicologia i Ciències de l'Educació
* Relacions Internacionals, Ciències Polítiques i Administratives
* Sociologia i Assistència Social
* Ciències econòmiques

## Referències

* ↑ «Istoric». usm.md. Arxivat de l'original el 2013-10-18. [Consulta: 17 desembre 2014].
# Haemanthus albiflos

Haemanthus albiflos és una espècie de planta perenne i bulbosa nativa de Sud-àfrica i pertanyent a la família de les amaril·lidàcies. Se l'utilitza com a planta ornamental per la bellesa de les seves flors.
És una espècie poc resistent, la qual s'ha de conrear en test en interior o en hivernacle. Els bulbs s'enterren arran de terra, en un substrat de terra, torba i sorra a parts iguals. És preferible una ubicació assolellada. Durant el període vegetatiu s'ha d'abonar i regar regularment amb fertilitzant líquid. A l'estiu, després de la floració, la planta entra en repòs, perd les fulles i, en aquest moment, s'han de suspendre els regs i els abonaments. La multiplicació usualment es realitza per divisió dels bulbs durant el període de repòs vegetatiu. El bulb, que té moltes arrels carnoses, és molt sensible als trasplantaments, per la qual cosa s'ha de deixar el màxim temps possible al terreny.
S'ha descobert, d'altra banda, que els extractes alcohòlics dels bulbs d'Haemanthus albiflos exerceixen una potent acció antiviral.

## Taxonomia

Haemanthus albiflos va ser descrita pel metge, biòleg i botànic holandès, Nikolaus Joseph von Jacquin i publicada a Plantarum Rariorum Horti Caesarei Schoenbrunnensis 1: 31, l'any 1797.

### Etimologia

* Haemanthus: nom genèric que deriva de les paraules gregues: haima i anthos, i significa "flor de sang" en al·lusió al color vermell sang de les flors d'Haemanthus coccineus, la qual va ser la primera espècie del gènere a ser descrita.
* albiflos: epítet específic.

### Sinonímia

* Diacles ciliaris Salisb.
* Diacles pubescens (Herb.) Salisb.
* Haemanthus albiflos var. brachyphyllus Baker
* Haemanthus albiflos var. burchellii Baker
* Haemanthus albiflos var. pubescens (Herb.) Baker
* Haemanthus albomaculatus Baker
* Haemanthus intermedius (Herb.) M.Roem.
* Haemanthus leucanthus Miq.
* Haemanthus pubescens (Herb.) Ker Gawl.
* Haemanthus virescens Herb.
* Haemanthus virescens var. intermedius Herb.
* Haemanthus virescens var. pubescens Herb.

## Referències

* ↑ Duncan, Graham. 2005.Haemanthus and their cultivation Arxivat 2007-03-05 a Wayback Machine.. Plantsman, 4(4): 220-226.
* ↑ Rosella Rossi. 1990. Guía de Bulbos. Grijalbo. Barcelona.
* ↑ Hessayon, D.G. The Bulb Expert. Transworld Publishers Ltd. Londres, 1999
* ↑ Husson, G.P., B. Sarrette, Ph. Vilagines, R. Vilagines. 1993. Investigations on antiviral action of Haemanthus albiflos natural extract. Phytotherapy Research 7: 348-351.
* ↑ Snijman, D. 2005. Haemanthus.Plants of Africa - 03 de maig de 2008.
* ↑ «Haemanthus albiflos a The Plant List» (en anglès). [Consulta: 10 juliol 2017].

## Bibliografia

* Duncan, G D (1989) Haemanthus. In Du Plessis, N M and Duncan, G D Bulbous Plants of Southern Africa. Tafelberg Publishers, Cape Town
* Duncan, G D (1998) The Kay Bergh Bulb House. Veld & Flora 84(3): 80–81
* Duncan, G D (2000) Grow Bulbs. Kirstenbosch Gardening Series. National Botanical Institute, Cape Town
# Bocoyna (municipi)

Bocoyna és un municipi de l'estat de Chihuahua. Bocoyna és el cap de municipi i principal centre de població d'aquesta municipalitat. Aquest municipi és a la part sud de l'estat de Guerrero. Limita al nord amb els municipis de Guachochi, al sud amb Batopilas, a l'oest amb Riva Palacio i a l'est amb Cusarare.

## Referències

* ↑ Monografia municipal de Bocoyna Arxivat 2016-08-15 a Wayback Machine.INAFED, 2015. (castellà)
# Buick Enclave

El Buick Enclave és un crossover de tipus full size fabricat per Buick, una divisió de General Motors a la planta de Lansing, Michigan. Substitueix a diferents productes de la marca, en concret, els Buick Rendezvous, Rainier i Terraza.

## Informació general

El primer Enclave va aparèixer com a concept car al North American International Auto Show del 2006. Construït sobre la plataforma Lambda, que comparteix amb el Saturn Outlook i el GMC Arcadia. El vehicle pot optar-se amb tracció davantera o tracció integral, i de sèrie inclou una tercera fila de seients, donant un espai per a 8 persones.
Mides de l'Enclave:
* Batalla (Wheelbase): 3,021 m (118.9 in)
* Llargada (Length): 5,126 m (201.8 in)
* Amplada (Width): 2,006 m (79 in)
* Alçada (Height): 1,846 m (72.2 in)
Mecànicament s'ofereix de moment amb un motor 3.6 High Feature V6 amb 275 cv @ 6600 rpm i 340 N·m de torsió a 3200 rpm i una transmissió automàtica de 6 velocitats.

### Equipament

En l'equipament, s'ofereix amb 2 paquets diferents:
* CX (estàndard): Llantes de 18", fars de xenó HID, airbag frontal, lateral davanter, lateral posterior de cortina (també per als de la tercera fila) i barres anti-bulc, climatizador tri-zona, tercera fila de seients i OnStar.
* CXL (premium): Afegeix tot l'anterior però amb llantes de 19", seient d'ajustament automàtic amb memòria per a 2 conductors i seients de pell.

## Enllaços externs

* Pàgina web oficial (anglès)
* Buick Enclave a Motor Trend Arxivat 2007-05-13 a Wayback Machine. (anglès)
# Dendropsophus phlebodes

Dendropsophus phlebodes és una espècie de granota que viu a Colòmbia, Costa Rica, Nicaragua i Panamà.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Jaramillo, C., Chaves, G., Savage, J., Köhler, G., Jungfer, K.-H. & Bolívar, W. 2004. Dendropsophus phlebodes. Llista Vermella d'Espècies Amenaçades de la UICN 2006. Consulta: 10 de gener de 2008.
# Universitat Estatal de Nova York

La Universitat Estatal de Nova York (en anglès State University of New York o SUNY) és un sistema d'institucions públiques d'educació superior a Nova York (Estats Units). És el sistema integral més gran d'universitats, col·legis i col·legis comunitaris als Estats Units, amb una matrícula total de 606.232 estudiants, més 1,1 milions d'estudiants d'educació per a adults, que abasta 64 campus a tot l'estat. Liderat per la cancellera Kristina M. Johnson, el sistema SUNY compta amb 88.000 professors i uns 7.660 programes de grau i certificat en general i un pressupost de 10,700 milions de dòlars.
SUNY inclou moltes institucions i quatre centres universitaris: Albany (1844), Binghamton (1946), Buffalo (1846) i Stony Brook (1957). Les oficines administratives de SUNY es troben a Albany, la capital de l'estat, amb oficines per satèl·lit a Manhattan i Washington, DC. El campus més gran de SUNY és la Universitat de Buffalo, que també té el major finançament de dotació i investigació.
La Universitat Estatal de Nova York va ser creada el 1948 pel governador Thomas E. Dewey, a través de l'aplicació legislativa de les recomanacions de la Comissió Temporal sobre la necessitat d'una universitat estatal (1946-1948). La Comissió estava presidida per Owen D. Young, que aleshores era president de General Electric. El sistema es va ampliar enormement durant l'administració del governador Nelson Rockefeller, que va tenir un interès personal en el disseny i la construcció de noves instal·lacions de SUNY a tot l'estat.
A més d'unitats de la Universitat de la Ciutat de Nova York (CUNY), SUNY comprèn totes les altres institucions d'educació superior a nivell estatal que compten amb l'estat.

## Referències

* ↑ «Short History of SUNY». The State University of New York. SUNY. [Consulta: 5 abril 2009].
* ↑ Applebome, Peter. «The Accidental Giant of Higher Education». NYTimes.com, 23-07-2010. [Consulta: 10 novembre 2011].
* ↑ «SUNY: Complete Campus List». Suny.edu. [Consulta: 23 novembre 2011].
* ↑ "2009-10 Tuition and Fee Rates: A National Comparison" (March 2010). Washington Higher Education Coordinating Board. Retrieved July 15, 2018.
* ↑ "Tuition and Fees at Flagship Universities Over Time." The College Board (Trends.CollegeBoard.com). Retrieved July 16, 2018.
* ↑ «"Remarks by Governor Eliot Spitzer"». [Consulta: 30 abril 2015].
* ↑ «Rankings by total R&D expenditures». Arxivat de l'original el 2015-03-31. [Consulta: 5 maig 2015].
* ↑ http://www.buffalo.edu/about_ub/ub_at_a_glance.html
# Hallandale

Hallandale Beach és una població dels Estats Units a l'estat de Florida. Segons el cens de l'1 de juliol de 2006 tenia 37.145 habitants.

## Demografia

Segons el cens del 2000, Hallandale Beach tenia 44.282 habitants, 18.051 habitatges, i 8.700 famílies. La densitat de població era de 3.144 habitants/km².
Dels 18.051 habitatges en un 12,5% hi vivien nens de menys de 18 anys, en un 35,8% hi vivien parelles casades, en un 9,1% dones solteres, i en un 51,8% no eren unitats familiars. En el 45,2% dels habitatges hi vivien persones soles el 25,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,88 i el nombre mitjà de persones que vivien en cada família era de 2,6.
Per edats la població es repartia de la següent manera: un 13,2% tenia menys de 18 anys, un 5,3% entre 18 i 24, un 22,9% entre 25 i 44, un 22,8% de 45 a 60 i un 35,8% 65 anys o més.
L'edat mediana era de 53 anys. Per cada 100 dones de 18 o més anys hi havia 82,6 homes.
La renda mediana per habitatge era de 28.266 $ i la renda mediana per família de 37.171 $. Els homes tenien una renda mediana de 31.287 $ mentre que les dones 24.882 $. La renda per capita de la població era de 22.464 $. Entorn del 13,1% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hallandale Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Hallandale Beach». American Fact Finder. Oficina del Cens dels Estats Units, 12-01-2010.
# Bocognano

Bocognano (en cors Bucugnà) és un municipi francès, situat a la regió de Còrsega, al departament de Còrsega del Sud. L'any 1999 tenia 343 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 376 | 404 | 340 | 315 | 290 | 343 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Martin Muraccioli | UMP | |
# Interpol (grup de música)

* Aquest article tracta sobre el grup de música. Si cerqueu l'organització intergovernamental de coordinació policial, vegeu «Interpol».
Interpol és un grup de rock americà de Nova York. Fou fundat el 1997 i estava compost per Paul Banks (veu i guitarra), Daniel Kessler (guitarra), Carlos Dengler (baix) i Greg Drudy (bateria). Drudy va deixar el grup l'any 2000, abans que no hagués publicat cap àlbum, i va esser substituït per Sam Fogarino. Després d'enregistrar el seu quart àlbum, Carlos Dengler abandonà el grup i no va ser substituït per cap membre estable. Des de llavors primer David Pajo i després Brad Truax han tocat el baix, i Brandon Curtis els teclats en les gires.
El grup, liderat per Paul Banks, forma part de l'escena de música independent de Nova York i és un dels grups que van protagonitzar la revitalització del Post-punk al tombant de segle. L'estil i el so del grup ha estat relacionat amb el de la banda britànica Joy Division, generalment una barreja de baix staccato, guitarra rítmica harmonitzada, i una bateria forta.

## Discografia

* Turn on the Bright Lights, Matador, 2002
* Antics, Matador, 2004
* Our Love to Admire, EMI/Capitol, 2007
* Interpol, Matador, 2010
* El Pintor, Matador, 2014
* Marauder, Matador, 2018
* The Other Side of Make-Believe, Matador, 2022

## Referències

* ↑ «Interpol, aperitiu de The Strokes, ha captivat el públic del Primavera Sound amb la veu determinant de Paul Blanks». CCMA, 30-05-2015.
* ↑ https://www.naciodigital.cat/noticia/88300/strokes/triomf/amb/llei/minim/esforc
* ↑ Mercadé, Xavier. «Tria i remena avui al Fòrum». Enderrock, 26-05-2011. [Consulta: 19 novembre 2018].
* ↑ Everly, David «Our Love to Admire». Q, juliol 2007.
# Milà pitnegre

El milà pitnegre (Hamirostra melanosternon) és un ocell rapinyaire de la família dels accipítrids (Accipitridae) que és l'única espècie del gènere Hamirostra Brown, 1846. Habita zones de matoll i bosc clar de l'interior d'Austràlia arribant fins a la costa nord. El seu estat de conservació es considera de risc mínim.

## Referències

* ↑ «Milà pitnegre». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 268. ISBN 978-84-16728-37-4.
* ↑ BirdLife International. «Black-breasted Buzzard. Hamirostra melanosternon» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Budisme Tiantai

Tiantai (天台; en japonès Tendai) és una branca budista fundada per Zhiyi en el segle vi.
La seua principal escriptura és el Sutra del Lotus i l'escola és d'aquesta manera coneguda com l'escola del Lotus. La seua doctrina filosòfica bàsica és resumida com la Triple Veritat (圓融三諦, Yuánróng sāì):
Tots els dharmes manquen de realitat ontològica; no obstant això, tenen una existència temporal; i són simultàniament irreals existint transitòriament en una absoluta veritat que sobrepassa a les altres.
En el Tiantai tot l'aprenentatge budista és ordenat en un gran esquema jeràrquic. Al Japó, Saicho intentà incorporar la meditació Zen, la disciplina monàstica i els cultes esotèrics. La fusió del shinto i el budisme fou també promoguda.
# Dolný Kalník

Dolný Kalník és un poble i municipi d'Eslovàquia que es troba a la regió de Žilina, al centre-nord del país. El 2021 tenia 301 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Vena cava inferior

La vena cava inferior és una vena de gran calibre en el cos humà i altres mamífers, que retorna sang de les extremitats inferiors, els òrgans de l'abdomen i la pelvis fins a l'aurícula dreta del cor. La vena cava és la vena satèl·lit de l'aorta abdominal i reuneix la tornada venosa de totes les venes infradiafragmáticas. En l'humà sol amidar com a terme mitjà 22 cm de longitud, dels quals 18 cm corresponen al seu recorregut per l'abdomen. La vena cava inferior fa 20 mm de calibre en la seva part inferior, i fins a 30 mm en la seva porció superior amb dos eixamplaments a nivell dels ronyons i un altre per sobre del fetge.

## Trajecte

La vena cava inferior s'origina de la unió de les dues venes ilíaques primitives sobre el cos vertebral de la 5a vèrtebra lumbar (L5). Des d'allí, la vena cava inferior recorre l'abdomen en la seva porció retroperitoneal a la dreta de la columna lumbar fins a penetrar en el solc de la cara posterior del fetge. Després de travessar el diafragma per l'orifici quadrilàter, es desvia cap endavant i a l'esquerra fins a buidar en l'aurícula dreta a nivell de la 9a vèrtebra dorsal (D9).

## Tributàries

La vena cava inferior està formada per la unió de les venes ilíaques primitives esquerra i dreta. També s'anastomosa amb el sistema de les venes àzigs que corre del costat dret de la columna vertebral i els plexos venosos al costat de la medul·la espinal.
Degut al fet que la vena cava inferior no es troba en la línia mitjana del cos, existeixen algunes asimetries en els patrons de drenatge de les tributàries. Les venes gonadals i el drenatge de les venes suprarenals dretes ocorre cap a la vena cava inferior, però les del costat esquerre drenen en la vena renal esquerra, que al seu torn desemboca en la vena cava inferior. Per contrast, totes les venes lumbars i les venes hepàtiques generalment desemboquen directament en la vena cava inferior.

## Patologies

Alguns subjectes tenen dues venes caves inferiors fins que les dues s'uneixen just per sota del fetge. Uns altres han nascut sense la vena cava inferior i la tornada venosa és reemplaçada pel sistema de les venes àzigs. Aquest últim cas d'agenesia de vena cava inferior dona lloc a un drenatge venós anòmal de les extremitats inferiors, pel que augmenta el risc de trombosi venosa profunda i tromboembolisme pulmonar.
En pacients amb trombosi venosa profunda d'extremitats inferiors i d'embòlia pulmonar, per a qui l'anticoagulació no constituïx una opció terapèutica, el procediment d'elecció és l'implant d'un filtre en la vena cava inferior amb la finalitat d'impedir el pas d'èmbols des de les extremitats inferiors cap a la circulació pulmonar.
Viccionari
# Gulosa

La Gulosa és monosacàrid rar a la natura, però que s'ha trobat en archaea, bacteris i eucariotes. També existeix com un xarop de gust dolç. És soluble en aigua i lleugerament soluble en metanol. Les dues formes D- i L-no es fermenten pel llevat. La gulosa és un epímer C3 de la galactosa.

## Referències

* ↑ Swain, M., Brisson, J. R., Sprott, G. D., Cooper, F. P. and Patel, G. B. «Identification of β-L-gulose as the sugar moiety of the main polar lipid Thermoplasma acidophilum». Biochim. Biophys. Acta, 1345, 1, 1997, pàg. 56–64. PMID: 9084501.
# Berdeniella huescana

Berdeniella huescana és una espècie d'insecte dípter pertanyent a la família dels psicòdids que es troba a Europa: Espanya.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Zur Situation der Gattung Berdeniella (Vaillant, 1976) in Europa (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Itaueret

Itaueret ("Ita, la més gran") va ser una princesa egípcia de la XII Dinastia (cap al 1850 aC.). Possiblement era una filla d'Amenemhet II, ja que la seva sepultura era al costat de la piràmide d'aquest rei a Dashur.

## Sepultura

La seva tomba es va trobar intacte. Contenia un fèretre de fusta decorat amb làmines d'or a l'exterior i amb textos a l'interior, i un vas canopi amb textos religiosos i el nom de la princesa. També s'hi van trobar alguns ornaments personals d'Itaueret i la notable figura de fusta d'un cigne.
La ubicació de la tomba podria indicar que era filla d’Amenemhet II, tot i que no hi ha proves definitives que ho puguin corroborar.

## Referències

* ↑ de Morgan, 1903, p. 73.
* ↑ de Morgan, 1903, p. 71–74.
* ↑ de Morgan, 1903, p. 74, fig. 123.
* ↑ Fay, 1996, p. 45.

## Vegeu també

* La dona a l'Antic Egipte.

## Bibliografia

* de Morgan, Jacques. Fouilles a Dahchour, Mars-Jiun 1894 (en francès). vol. II. Viena: Adolphe Holzhausen Imprimeur de la Court, 1903. DOI 10.11588/diglit.4189.
* Fay, Biri. The Louvre Sphinx and Royal Sculpture from the Reign of Amenemhat II (en anglès). Magúncia: Verlag Philipp von Zabern, 1996. ISBN 3-8053-1760-3.